Verðbólga án skattaáhrifa 7,1%
Án skattaáhrifa er verðbólgan 7,1% í mars og eykst frá því í febrúar þegar hún var 5,9%, en það er verðbólgan á þennan mælikvarða sem Seðlabankinn horfir talsvert til þegar hann metur þróun verðbólgu þessa dagana, samkvæmt upplýsingum frá Greiningu Íslandsbanka. Verðbólga mæld á tólf mánaða tímabili er 8,5% í mars.
Í Morgunkorni Íslandsbanka kemur fram að  Greining bankans telji að verðbólgan hafi nú náð hámarki og að draga fari úr verðbólgu að nýju í næsta mánuði.
"Spáum við nú 0,9% hækkun VNV á öðrum ársfjórðungi ársins, og á seinni helmingi ársins teljum við að hækkun vísitölunnar muni nema aðeins 1,1% gangi spá okkar eftir. Að okkar mati mun verðbólgan því hjaðna jafnt og þétt það sem eftir er árs og reiknum við með að hún verði komin niður undir 3,5% í lok árs.
Í spá Seðlabankans sem kom út í janúar síðastliðnum gerði bankinn ráð fyrir að verðbólgan yrði 7,1% á fyrsta ársfjórðungi þessa árs. Raunin varð hins vegar 7,4%. Án skattaáhrifa spáði bankinn 5,8% verðbólgu á fyrsta ársfjórðungi ársins en í raun var hún 6,1%.
Er verðbólgan á fjórðungnum því aðeins yfir spá bankans en við teljum ólíklegt að það hafi umtalsverð áhrif á vaxtaákvörðun peningastefnunefndarinnar þegar hún kemur næst saman. Næsti vaxtaákvörðunardagur Seðlabankans er 5. maí næstkomandi," segir í Morgunkorni Greiningar Íslandsbanka.
Án skattaáhrifa er verðbólgan 7,1% í mars og eykst frá því í febrúar þegar hún var 5,9%, en það er verðbólgan á þennan mælikvarða sem Seðlabankinn horfir talsvert til þegar hann metur þróun verðbólgu þessa dagana.
Verðbólga mæld á tólf mánaða tímabili er 8,5% í mars.
Í Morgunkorni Íslandsbanka kemur fram að  Greining bankans telji að verðbólgan hafi nú náð hámarki og að draga fari úr verðbólgu að nýju í næsta mánuði.
Í spá Seðlabankans sem kom út í janúar síðastliðnum gerði bankinn ráð fyrir að verðbólgan yrði 7,1% á fyrsta ársfjórðungi þessa árs.
Raunin varð hins vegar 7,4%.